OzLabs/hebrew-wiki-articles huggingface dataset:
יחסי סין – פפואה גינאה החדשה

יחסי סין–פפואה גינאה החדשה הם היחסים הדיפלומטיים הרפובליקה העממית של סין לבין המדינה העצמאית של פפואה גינאה החדשה. היחסים הדיפלומטיים בין שתי המדינות נוסדו ב-1976, זמן קצר לאחר שפפואה גינאה הפכה למדינה עצמאית.

כיום שתי המדינות מקיימים יחסים צבאיים, דיפלומטיים וכלכליים, והיחסים בין שתי המדינות הם לבביים; סין משקיעה משמעותית בפיתוח פפואה גינאה.

== רקע ==
בין סין לבין טאיוואן נערכת תחרות דיפלומטית מתמשכת על מדינות יבשת אוקיאניה. שמונה מדינות באוקיאניה מכירות בסין ושש מדינות מכירות בטאיוואן. מספרים אלו משתנים מדי פעם בפעם כשמדינות אלו מעריכות מחדש את מדיניות החוץ שלהן, ומשנות לעיתים את ההכרה הדיפלומטית שלהן בין בייג'ינג לטייפה. בשל מדיניות "סין אחת" מדינה לא יכולה לנהל יחסים דיפלומטיים עם סין ועם טאיוואן בעת ובעונה אחת. מדיניות זו הביאה את סין וטאיוואן לחזר אחר מדינות באוקיינוס השקט על מנת שיבחרו להכיר בהן ולא בשנייה. בשנת 2003 הודיעה הרפובליקה העממית של סין כי בכוונתה לקדם את הקשרים הדיפלומטיים שלה עם פורום האיים הפסיפיים ולהגדיל את חבילת הסיוע הכלכלית שהיא מספקת לארגון זה. במקביל אמר נציג הרפובליקה העממית של סין ג'ואו וונג-ג'ונג כי "על הפורום להימנע מכל שותפות רשמית או דיאלוג עם טאיוואן".

== היסטוריה והיחסים כיום ==
כמו מדינות אחרות באוקיינוס השקט, פפואה גינאה החדשה מחוזרת על ידי בייג'ינג וטייפה. עד שנת 1999 היא נותרה קשורה באופן חד-משמעי לבייג'ינג אם כי בעשור הראשון של המאה ה-21 האפשרות של קשרים רשמיים בין פורט מורסבי לטייפה גרמה לממשלת סין להדק את היחסים את קשריה עם פפואה גינאה.

בשנת 1999 ממשלת פפואה גינאה בראשות ביל סקייט, הכירה לזמן קצר בטאיוואן. שבוע לאחר מכן הפסיד סקייט בבחירות במדינה וההכרה של פפואה גינאה שבה לסין.

במאי 2008 התפטר שר החוץ של טאיוואן, ג'יימס הואנג, לאחר שבזבז למעלה מ-19 מיליון אירו בניסיון כושל לזכות בהכרה דיפלומטית של פפואה גינאה החדשה בטאיוואן. השימוש לרעה בכסף גרם לזעם ציבורי, ואילץ את הואנג להתפטר מתפקידו. שר החוץ של פפואה גינאה החדשה הבהיר לאחר מכן כי לארצו אין כל כוונה להכיר בטאיוואן.

== ראו גם ==
* יחסי פפואה גינאה החדשה-צרפת
* יחסי הממלכה המאוחדת-פפואה גינאה החדשה

== קישורים חיצוניים ==
* [http://pg.china-embassy.org/eng/ אתר שגרירות הרפובליקה העממית של סין בפפואה גינאה החדשה]

== הערות שוליים ==

פפואה גינאה החדשה
יחסי אוזבקיסטן–יוון

יחסי אוזבקיסטן–יוון הם היחסים הדיפלומטיים הרשמיים שבין רפובליקת אוזבקיסטן לבין הרפובליקה ההלנית.

== היסטוריה ==
היחסים הדיפלומטיים הרשמיים שבין המדינות כוננו ב-16 במרץ 1992. במהלך השנים, היקף הסחר, היחסים התרבותיים והמדיניים התרחבו יותר ויותר. ב-3 באוקטובר 1994, במהלך ביקורו של שר החוץ היווני, המדינות דנו בסוגיית היחסים הדו-צדדיים והסכימו שניהם על פיתוח היחסים הכלכליים ביניהם. במסגרת החינוך האוזבקי, כ-100 תלמידים לפחות לומדים את השפה היוונית.

== יחסים כלכליים ==
* בשנת 2016, שווי הסחורה שיוצאה מיוון לאוזבקיסטן הגיעה לסך 1.14 מיליון דולר אמריקאי והיא כללה צמחים חיים, מכונות הרמה, מכונות לייצור חלב, נייר כסף ועוד. באותה שנה, שווי הסחורה שיוצאה מאוזבקיסטן ליוון הגיעה לסך 801 אלף דולר אמריקאי והיא כללה עופרת, ירקות משומרים ועוד.
* בשנת 2015, שווי הסחורה שיוצאה מיוון לאוזבקיסטן הגיעה לסך 3.3 מיליון דולר אמריקאי והיא כללה שמן זית, צמחים חיים, תרופות ועוד. באותה שנה, שווי הסחורה שיוצאה מאוזבקיסטן ליוון הגיעה לסך 66.6 אלף דולר אמריקאי והיא כללה ירקות משומרים וחולצות גברים.

== ייצוג ==
* אוזבקיסטן מיוצגת ביוון על ידי קונסוליה כללית שהיא מחזיקה באתונה, בירת יוון.
* יוון אינה מיוצגת באוזבקיסטן, הן בדרג השגרירות והן בדרג הקונסולרי. השגרירות המייצגת את יוון נמצאת במוסקבה, בירת רוסיה.

==קישורים חיצוניים==

== הערות שוליים ==
יחסי הפיליפינים – פפואה גינאה החדשה

יחסי הפיליפינים–פפואה גינאה החדשה הם היחסים הדיפלומטיים בין רפובליקת הפיליפינים לבין המדינה העצמאית של פפואה גינאה החדשה. לפיליפינים יש שגרירות בפורט מורסבי שאמונה גם על היחסים בין הפיליפינים לאיי שלמה, ונואטו ופיג'י ולפפואה גינאה החדשה שגרירות במנילה.

== היסטוריה ==
ב-19 באוגוסט 1974, זמן קצר לאחר שפפואה גינאה החדשה קיבלה עצמאות מאוסטרליה, הקימה הפיליפינים קונסוליה כללית בפורט מורסבי. ב-16 בספטמבר 1975 שודרה הקונסוליה לשגרירות שהפכה את הפיליפינים לאחת המדינות הראשונות שייסדו יחסים דיפלומטיים עם פפואה גינאה החדשה.

== יחסים כלכליים ==
במרץ 2009 הפיליפינים ופפואה גינאה החדשה חתמו על מזכר הבנות שמטרתו להגביר את שיתוף הפעולה בין שתי המדינות בפיתוח הדיג. מזכר ההבנות מאפשר העברת טכנולוגיה לפיתוח חקלאות ימית, קידום מיזמים, השקעות, הכשרה טכנית, מחקר משותף ו"השלמה אסטרטגית" של תוכניותיה של כל מדינה במשולש האלמוגים -

במרץ 2012 הלשכה הפיליפינית לדיג ומשאבים מימיים (BFAR) החלה בדיונים עם פקידים מפפואה גינאה החדשה בנושאים של גישה ומסחר. על פי ההסכם, פפואה גינאה החדשה מוכנה לתת זכויות דיג לדייגים פיליפינים במים הטריטוריאליים בתמורה לסחורות חקלאיות ואורז.

נכון לשנת 2013 ישנם כ-25,000 פיליפינים בפפואה גינאה החדשה.

== ראו גם ==
* יחסי סין-פפואה גינאה החדשה
* יחסי פפואה גינאה החדשה-צרפת
* יחסי גרמניה-פפואה גינאה החדשה

== הערות שוליים ==
יחסי אינדונזיה–יוון

יחסי אינדונזיה–יוון הם היחסים הדיפלומטיים הרשמיים שבין רפובליקת אינדונזיה לבין הרפובליקה ההלנית.

== היסטוריה ==
היחסים הדיפלומטיים בין המדינות כוננו ב-1960. אולם, רק בשנות התשעים הקימו שתי המדינות את שגרירותיהם. השגרירות האינדונזית באתונה נפתחה בשנת 1994 בעוד שהשגרירות היוונית בג'קרטה נפתחה בשנת 1997. ישנם כמה עשרות יוונים המתגוררים באינדונזיה, רובם בג'קרטה ובאלי ורובם אנשי מקצוע עצמאיים.

הממשלות של המדינות חתמו על מספר שיתופי פעולה שכללו הסכמים במגזרי התיירות, הסחר והשיט.

== יחסים כלכליים ==
* בשנת 2016, שווי הסחורה שיוצאה מיוון לאינדונזיה הגיעה לסך 94.7 מיליון דולר אמריקאי והיא כללה כותנה גולמית, דיו, נייר ממוחזר, ענבים ועוד. באותה שנה, שווי הסחורה שיוצאה מאינדונזיה ליוון הגיעה לסך 175 מיליון דולר אמריקאי והיא כללה שמן דקלים, שמן קוקוס, מרגרינה, מקרנים, קפה, גומי ועוד.
* בשנת 2015, שווי הסחורה שיוצאה מיוון לאינדונזיה הגיעה לסך 59.6 מיליון דולר אמריקאי והיא כללה טבק, כותנה גולמית, ענבים, נייר ממוחזר, חוטים מבודדים ועוד. באותה שנה, שווי הסחורה שיוצאה מאינדונזיה ליוון הגיעה לסך 156 מיליון דולר אמריקאי והיא כללה בגדי טקסטיל, שמן דקלים, שמן קוקוס, גומי, נייר לא מצופה ועוד.

== ייצוג ==
* יוון מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה.
* אינדונזיה מיוצגת ביוון על ידי קונסוליה כללית בסלוניקי ועל ידי שגרירות שהיא מחזיקה באתונה, בירת יוון.

==קישורים חיצוניים==

== הערות שוליים ==
חיים אשר

חיים (דוּמּה) אשר (1924–2001) היה איש ציבור ישראלי, אלוף ישראל בסגנון יוני-רומי בהיאבקות. כיהן כסגן ראש העיר רמלה.

הקים מפלגה עצמאית בשם "התנועה לאחווה" שסימנה ע.נ. (ראשי תיבות של עיראקים נאמנים), שמטרתה לדאוג לשוויון חברתי בעיקר לעולים החדשים שהגיעו לעיר רמלה.

== ילדות ועלייה לארץ ישראל ==
אשר נולד ב-1924 בבגדאד שבעיראק למרים וציון לבית אשר. הוא גדל במשפחה מרובת ילדים וקשת יום. בגיל 8, הוא זנח את לימודיו לטובת עזרה במאפיית הפיתות שבבעלות אביו. כבן למשפחת אופים, הוא עבד קשה משעות הערב ועד השעות הקטנות של הלילה, דבר שמנע ממנו לבקר בבית הספר. מאוחר יותר, הצטרף לאחיו הבכור במאפייתו, שם הועסק כעוזר ולאחר זמן מה, הייתה המאפיה בבעלותו. בגיל 14, בשנת 1938, אשר נקרא לשרת בצבא העיראקי. הוא אולץ להתגייס לצבא העיראקי, אף על פי שלא היה בן 18, עקב ממדי גופו. בצבא, הוא שירת שנתיים בעיר בצרה.

את קריירת ההיאבקות שלו, הוא החל בזמן שירותו הצבאי, כאשר התאמן בזוארחנצ'י, שיטת אימונים פרסית עתיקה. בשנת 1943, בהיותו בגיל 19, התמודד לראשונה על התואר 'אלוף עיראק' והיה ליהודי היחיד שזכה בתואר זה. מאוחר יותר, בהיותו בגיל 25, התחרה שוב כנגד אלוף עיראק ממוצא מוסלמי שהתמודד מולו, הכניעו ונטל ממנו את תוארו. עקב איומים על חייו, הוא ברח לאיראן, שם שהה חצי שנה. בשנת 1949, הוא עלה לישראל.

== פעילות ספורטיבית ==
בבגדאד, שם החל את קריירת ההיאבקות שלו, הוא כונה "השור הבבלי". עם עלייתו ארצה פעל בעיר רמלה. לכבוד זכייתו באליפות ישראל, הוקם מועדון ספורט שהיה ממוקם ברחוב הגדוד העברי, אשר אותו ניהל. במקום התאמנו בעיקר צעירים ונזקקים. שימש כמתאבק גם כאשר כיהן כסגן ראש העיר.

== פעילות פוליטית ==
זמן קצר לאחר עלייתו ארצה, הקים אשר מפלגה עצמאית בשם "התנועה לאחווה" (ע.נ). המפלגה, שהוקמה ב-1959 בעיר רמלה, הייתה גוף שהורכב מבני עדות המזרח ומטרתו הייתה דאגה לשוויון חברתי בישראל עבור עולים חדשים שהגיעו לעיר רמלה. אשר היה ראש המפלגה והוא התמודד בבחירות באמצעותה ונבחר מספר פעמים למועצת העיר. פעילותו העיקרית הייתה בחתירה להקלה במסי עירייה, במציאת פתרון דיור למעוטי יכולת, באיתור תעסוקה למובטלים וחסרי פרנסה. כסגן ראש העיר היה אחראי על וועדת השמות והרחובות ופעל לראשונה להעניק שמות לרחובות העיר רמלה

== הנצחה ==
אשר נפטר בשנת 2001 ובשנת 2010 התכנסה וועדת שמות והנצחה בעירייה אשר החליטה להסב את רחוב "הפועל" על שם חיים אשר. למרות תרומתו הרבה, טוענים בעיריית רמלה כי להצעה לקרוא לרחוב בעיר על שמו היו כמה מתנגדים מכיוון התושבים המתגוררים במקום. לאחר פרסום ההצעה, הביעו המתנגדים את עמדתם בכתב בפני ועדת שמות והנצחה, אך לאחר שיקולי המתנגדים מול התומכים, קיבלו חברי הוועדה את בקשת המשפחה והמליצו על שינוי שם הרחוב. החלטת הוועדה בעירייה הועברה לאישור משרד הפנים ובאוקטובר 2010 הרחוב שונה באופן רשמי.

== קישורים חיצוניים ==
* , באתר mynet
* , באתר mynet

== הערות שוליים ==

קטגוריה:חברי מועצת העיר רמלה
קטגוריה:אלופי ישראל בספורט
קטגוריה:ישראלים ילידי עיראק
קטגוריה:עולים לאחר קום המדינה: 1948–1950
קטגוריה:ישראלים שנולדו ב-1924
קטגוריה:ישראלים שנפטרו ב-2001
לסצה

לסצה (בסלובנית: Lesce) היא עיירה בסלובניה הנכללת בתחומי הרשות המקומית רדובליצה, באזור קרניולה עילית, בחלקה הצפוני-מערבי של המדינה. העיירה היא מרכז תעשייתי ותיירותי.

לסצה יושבת על הכביש המהיר E61 המקשר בין הבירה ליובליאנה למעבר הגבול סלובניה-אוסטריה. העיירה צמודה מצפון לעיירה רדובליצה והיא קרובה לאגם בלד. בעיירה תחנת הרכבת "לסצה-בלד".

לסצה היא אחד היישובים הקדומים ביותר באזור, והיא נזכרת לראשונה בכתובים במסמך משנת 1004 יחד עם בלד ובוהין. במרכז העיירה העתיקה כנסייה המוקדשת לחג עליית מרים. במקור הייתה כנסייה גותית עם שרידים של ציורי קיר מהמאה ה -14 על צידה החיצוני, אך היא שונתה במידה ניכרת במאה ה-17 לעבר סגנון הבארוק.

בתחומי העיירה שדה התעופה לסצה-בלד ואתר קמפינג גדול.

==גלריה==
<gallery widths="150px" heights="150px">
תמונה:Lesce1.jpg|מרכז העיירה
תמונה:Lesce2.jpg|מסילת הרכבת החוצה את היישוב
תמונה:Lesce4.jpg|לסצה
</gallery>

==קישורים חיצוניים==

==הערות שוליים==

קטגוריה:סלובניה: יישובים
מונחון

מוּנָחוֹן או גְלוֹסָר (באנגלית: Glossary; מלטינית: Glossarium, מיוונית: γλωσσάριον [glōssarion], מהמילה γλῶσσα [glōssa] או γλῶττα [glōtta], שפירושה "לשון" או "שפה"; לפי ההקשר גם מילון מונחים, רשימת מונחים, רשימת ביאורי מילים, גלוסריום) הוא רשימה אלפביתית של מונחים מוגדרים בידע תחומי מסוים.

מונחון עשוי להופיע כפרסום נפרד או כרשימה הנספחת לפרסום אחר (ספר, מאמר). המילים המבוארות שבקובץ עשויות להיות מונחים טכניים-מקצועיים, מילים חדשות, מילים נדירות, מילים שיצאו מכלל שימוש או מילים זרות. מונחונים מופיעים על פי רוב בחיבורים עיוניים, אולם יש שהם מופיעים בסיפורת (לדוגמה, בספרי פנטזיה שעלילתם מתרחשת ביקום בדיוני).

ח'ר-ר-ח'ובולו הוא מונחון מהתקופה הבבלית, בין הראשונים שנוצרו על ידי האנושות.

==ראו גם==
* ח'ר-ר-ח'ובולו
* אוצר מילים
* מילון
* אגרון (תזאורוס)
* לקסיקון
* מפתח העניינים
* מאגר מונחים 
* אונטולוגיה (מדעי המידע)

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מילונאות
קטגוריה:ספרי עזר
קטגוריה:סוגי רשימות
כותח

כותח הבבלי הוא שמו העברי של מאכל שהיה נפוץ בעיקר בבבל וסביבתה. בארמית בבלית היה נקרא כמכא.
מרכיביו היו בעיקר חלב או מי חלב, פירורי לחם יבש או קמח שעורים מגובל במים ומיובש על גבי רמץ, מלח, ולפעמים גם מעט מים. טעמו היה חמוץ מאוד ולא היה אפשר לאוכלו כשלעצמו על פי רוב היה עשוי רך ונוזלי ושימש כמטבל.

הכותח מוזכר רבות בספרות חז"ל ונראה שחכמים הסתייגו מאכילתו ויחסו לו השפעות שליליות. במסכת פסחים כתוב שכותח הבבלי סותם את הלב ומחליש את הראיה ומכחיש את הגוף. במסכת כריתות המליץ רב משרשיא לבניו שעדיף לאכול דג כמעט מקולקל ולא כותח ששובר את האבן מרוב חריפותו.
במקום אחר מובא שבני ארץ ישראל היו סולדים מהכותח הבבלי.

==בהלכה==
אף שהיו בו רק מי חלב, הכותח נחשב לחלבי ואסור לאוכלו עם בשר. כמו כן יש בו דין תערובת חמץ ואסור בפסח. לגבי ברכתו לא מופיעה התייחסות בחז"ל אולי כיוון שהיה נאכל כטפל עם דברים אחרים לא בירכו עליו כלל. לגבי איסור פת עכו"ם ההלכה מתירה את הלחם שבכותח אף שנקנה מגוי.

==ראו גם==
* ביעתא בכותחא
* זום (תבשיל)
* רוטב לחם

== קישורים חיצוניים ==
* [http://daf-yomi.com/forums/Message.aspx?id=7221 כותחא], באתר פורטל הדף היומי

== הערות שוליים ==

2018 05
קטגוריה:מאכלים
קטגוריה:בבל
מגאניסופטרה

מֶגָאניסוֹפּטֶרָה (שם מדעי: Meganisoptera) היא סדרת חרקים נכחדת מהקרבון פנסילבני עד הפרם שחיה כ-251–320 מיליון שנה לפני זמננו בביצות העתיקות של אירופה, רוסיה, סין ושתי האמריקות.

חרקים אלו ידועים בעיקר בגלל שהם היו החרקים הגדולים בעולם. הם חיו בתקופה בה היה שפע חמצן באטמוספירה והאקלים היה לח בהרבה מאשר כיום. הגדולה בחרקי הסדרה הייתה המגאנוירה שמוטת כנפיה הגיעו ל-75 ס"מ. 

בצורתם דמו לשפיריות הקיימות והשתייכו לקבוצה אודונטופטרה, שבה מצויות גם השפיריות. ככל הנראה הם חיו בדומה לשפיריות ועפו בעזרת ארבע כנפיים, אך הם יכלו לצוד יצורים גדולים יותר מהשפיריות החיות. למעשה ייתכן שהיו להם מעט מאוד אויבים טבעיים.

==מיון==
הסדרה כללה שתי משפחות:
* Meganeuridae – בה המגאנוירה
* Paralogidae

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אודונטופטרה
קטגוריה:חרקים שחיו בפלאוזואיקון
בנדיקט ניזה

בנדיקט ניזה
יורגן אנטון בנדיקט ניזה (Jürgen Anton Benedikt Niese; 24 בנובמבר 1849 – 1 בפברואר 1910) היה מלומד גרמני של התקופה הקלאסית.

ניזה נולד בבורג, על האי פמארן , אז חלק מהקונפדרציה הגרמנית אולם תחת שלטונו של פרדריק השביעי, מלך דנמרק. אביו היה אמיל אוגוסט ניזה, כומר בעיירה, ואמו נולדה בשם בנדיקטה מארי מטהיסן. הוא למד בדומגימנסיום בשלזוויג והחל מ-1867 באוניברסיטת בון ואוניברסיטת קיל, שם למד אצל אלפרד פון גוטשמיד . לאחר שהתנדב לצבא במהלך מלחמת צרפת–פרוסיה, הוא קיבל דוקטורט בשנת 1872. לאחר שלימד במשך זמן קצר בבית ספר תיכון בפלנסבורג, הוא נסע לאיטליה ולצרפת. ב-1876 הוא הפך למרצה באוניברסיטת גטינגן. הוא היה פרופסור באוניברסיטת מרבורג בין השנים 1877–1881, ולאחר מכן הפך לפרופסור לפילולוגיה קלאסית באוניברסיטת ברסלאו . ב-1885 הוא קיבל את אותה משרה באוניברסיטת מרבורג וכיהן בה כרקטור בשנים 1900–1901. ב-1906 הוא מונה לפרופסור להיסטוריה של העת העתיקה באוניברסיטת האלה-ויטנברג, ונפטר שם בשנת 1910. ב-1881 הוא נישא לברתה צימרמן (1859–1937). בנם, האנס, נולד ב-1882. הוא הפך למרצה להיסטוריה באוניברסיטת גוטינגן (Göttingen) ונהרג בשנת 1915 במלחמת העולם הראשונה. נכדתם, אנמארי, נולדה ב-1890 ונפטרה ב-1975.

ניזה ידוע ביותר בשל "המהדורה הגדולה" שלו של ספריו של ההיסטוריון היהודי יוספוס פלאביוס, שהתבססה על מחקר מדוקדק של כתבי היד הטובים ביותר הקיימים. שיטת המספור שלו היא עדיין בשימוש הנפוץ ביותר ביחס לטקסט. עבודותיו האחרות כוללות את ההיסטוריה הרומית, מחקרים על סופרים יוונים קלאסיים, "התפתחות השירה ההומרית" ו"היסטוריה של יוון ומקדוניה מאז קרב כאירוניאה".

אחותו של בנדיקט ניזה הייתה הסופרת שרלוטה ניזה .

== מחקרים ==
* De Stephani Byzantii auctoribus. Commentatio prima, etc. (מחקר על סטפנוס מביזנטיון. קיל, 1873)
* Der homerische Schiffskatalog als historische Quelle betrachtet (קטלוג הספינות ההומרי נחשב כמקור היסטורי. קיל, 1873)
* Die Entwickelung der Homerischen Poesie (התפתחות השירה ההומרית. ברלין, 1882)
* Flavii Josephi opera (חיבורי פלאביוס יוספוס, 7 כרכים, ברלין 1885–1895)
* De Annalibus Romanis observationes (מרבורג, 1886)
* Geschichte der griechischen und makedonischen Staaten seit der Schlacht bei Chaeronea (היסטוריה של המדינות היווניות והמקדוניות מאז קרב כאירוניאה, פורסם בשלושה חלקים, 1893–1903)
* Grundriss der römischen Geschichte (שרטוטים של ההיסטוריה הרומאית, 1889–1895)
* Kritik der beiden Makkabäerbücher, nebst Beiträgen zur Geschichte der makkabäischen Erhebung (ביקורת על שני ספרי המקבים, עם תרומתם לחקר ההיסטוריה של המקבים, ברלין 1900)
* Staat und Gesellschaft der Römer (מדינה וחברה של הרומאים)
* Zur Geschichte Solons und seiner Zeit (על ההיסטוריה של סולון ותקופתו)

==קישורים חיצוניים==

קטגוריה:סגל אוניברסיטת גטינגן
קטגוריה:בוגרי אוניברסיטת בון
קטגוריה:גרמנים
קטגוריה:חוקרי העת הקלאסית
קטגוריה:היסטוריונים גרמנים
קטגוריה:היסטוריונים של העת העתיקה
קטגוריה:גרמנים שנולדו ב-1849
קטגוריה:גרמנים שנפטרו ב-1910
אודונטופטרה

אוֹדוֹנָטוֹפּטֶרָה (שם מדעי: Odonatoptera) היא על-סדרה של חרקים קדומים בעלי שני זוגות כנפיים, ובה סדרת השפיראים. קבצה זו החלה להתפתח בקרבון הפנסילבני, 320 מיליון שנה לפני זמננו.

חרקים אלה הכילו בעבר סדרות רבות, אך מרביתן נכחדו בסוף עידן הפלאוזואיקון ומכולן נותרה רק סדרת השפיראים. המינים הנכחדים הכילו מינים גדולים בהרבה מרוב החרקים. הגדול שבהם היה המגאנוירה, שהגיעה למוטת כנפיים של 75 ס"מ.

התכונות הבולטות שלהם הם גוף בעל ארבע כנפיים דמויות-להב, עיניים משוכללות ובטן ארוכה. מינים אלה הם טורפים וניזונים מחרקים קטנים יותר הנחטפים באוויר. הזחלים גדלים במים.

==מיון==
* משפחת Campylopteridae – נכחדה
* משפחת Lapeyriidae – נכחדה
* משפחת Erasipteridae – נכחדה
* סדרת Geroptera – נכחדה
* סדרת מגאניסופטרה (Meganisoptera) – נכחדה
* סדרת Protanisoptera – נכחדה
* סדרת Triadophlebioptera – נכחדה
* סדרת Protozygoptera – נכחדה
* סדרת שפיראים (Odonata)

==קישורים חיצוניים==

*
קטגוריה:טקסונים קיימים שהתפתחו בקרבון פנסילבני
יעקב בוימאן

הרב יעקב בוימאן (תרי"ט, 1871 - כ"ג בחשוון תש"א, 24 בנובמבר 1940) היה רבן של קהילות בלוס אנג'לס, מחבר ספרים ומאמרים תורניים.

==תולדות חייו==
בוימאן נולד בשנת תרל"א בפולין בעיירה וולדיסלבוב רוססוציצ'ה (במקורות יהודיים נקראה ריסעשיץ), לאביו הרב שמעון בוימאן. למד אצל בעל האבני נזר בשנות תרמ"ט-תר"ן והיה לתלמידו המובהק. בגיל עשרים וחמש נסמך לרבנות.

בשנת תרס"ז היגר הרב בוימאן לארצות הברית והתיישב בלוס אנג'לס. הוא ששימש במשך שנתיים כרבה של קהילת "אגודת אחים", במשך שלוש שנים כרבה של קהילת "תלמוד תורה", ומאז ועד לפטירתו כרבה של קהילת "שערי תורה". הרב בוימאן כיהן למעשה כרב הראשון בעיר, הקים בה את בית הכנסת הראשון, ייסד את מערכת הכשרות בעיר וייסד בית אבות.

במקביל לעבודתו בקהילותיו היה הרב בוימאן חבר באגודת הרבנים דארצות הברית וקנדה, וכתב מאמרים רבים בירחון הפרדס.

הרב בוימאן נפטר בלוס אנג'לס במוצאי שבת, ליל כ"ג בחשוון תש"א. הוא הותיר אחריו כתבי יד שלא נדפסו.

==ספריו==
* חמדת יעקב, לוס אנג'לס תש"ב
* תנופת זהב, ירושלים תשכ"ו

== לקריאה נוספת ==
* 'אבדות גדולות', בתוך: הפרדס, שנה יד חוברת ט, עמ' 28

==הערות שוליים==

קטגוריה:רבנים חרדים אמריקאים
קטגוריה:רבנים אורתודוקסים
קטגוריה:תלמידי רבי אברהם בורנשטיין מסוכטשוב
קטגוריה:ילידי 1871
קטגוריה:נפטרים ב-1940
רות אבלס

רות אבלס פלד (נולדה ב-7 באוגוסט 1942) היא מתעמלת עבר, 9 פעמים אלופת ישראל (1960–1962, 1969-1964), יותר מכל מתעמלת ישראלית אחרת. היא ייצגה את ישראל באולימפיאדת רומא (1960) ובשתי אליפויות עולם (פראג 1962 ודורטמונד 1966).

== ביוגרפיה ==
אבלס התאמנה בקבוצת הפועל כפר גלעדי. היא התאמנה בהדרכתה של אגנס קלטי.

שלושה שבועות לפני אולימפיאדת רומא (1960) ניפצעה אבלס בתאונת דרכים ברומא אך בסופו של דבר השתתפה במשחקים וסיימה במקום 93 בתחרות הקרב רב בתוצאה של 66.264 נקודות. נוסף לכך, היא סיימה במקום 55 בתרגיל על מקבילים המדורגים, במקום 79 בתרגיל הקרקע, במקום 100 בתרגיל הקפיצות ובמקום 108 בתרגיל הקורה.

באליפות העולם שנערכה בפראג, צ'כוסלובקיה בשנת 1962 סיימה אבלס בתחרות הקבוצתית במקום 15 ובתחרות הקרב רב אישי היא סיימה במקום 67 בתוצאה של 71.698 נקודות.

באליפות העולם שנערכה בדורטמונד, גרמניה בשנת 1966 סיימה אבלס בתחרות הקבוצתית במקום 16 ובתחרות הקרב רב אישי היא סיימה במקום 90 בתוצאה של 70.732 נקודות.

==קישורים חיצוניים==

* 
* 
* 
* 
* 

== הערות שוליים ==

קטגוריה:אלופות ישראל בהתעמלות
קטגוריה:משתתפים ישראלים באולימפיאדת רומא (1960)
קטגוריה:מתעמלות באולימפיאדת רומא (1960)
קטגוריה:ישראליות שנולדו ב-1942
קטגוריה:ישראלים שנולדו ב-1942
יחסי אוסטרליה–בחריין

יחסי אוסטרליה–בחריין (באנגלית: Australia–United States relations, בערבית: العلاقات الأسترالية البحرينية) הם היחסים הדיפלומטיים בין הקהילייה של אוסטרליה ובין ממלכת בחריין.

== סקירה כללית ==
היחסים בין אוסטרליה לבחריין הם יחסים ארוכים והיסטוריים המבוססים על היחסים הכלכליים הפוריים המתקיימים בין שתי המדינות. היחסים בין שתי המדינות מתקיימים במסגרת התוכנית האסטרטגית של אוסטרליה עם מדינות המפרץ, כל המדינות באזור מרוויחות מהיחסים עם אוסטרליה ואוסטרליה מרוויחה מכל המדינות באזור.

אוסטרליה הקימה קונסוליה כללית במנאמה שבבחריין בשנת 1964. הקונסוליה ייצגה את אוסטרליה בבחריין ונתנה שירותים קונסולריים מטעמה למשך כ-23 שנים, היא ננטשה בשנת 1986 - ביום שנת החמש עשרה לקבלת העצמאות של בחריין מבריטניה. לאוסטרלים יש גישה לכל הנמלים שבבחריין וספינות אוסטרליות חופשיות לעגון שם מתי שרק יצטרכו.

== ביקורים מדרג גבוה ==
* דצמבר 2016 - שגריר אוסטרלי מיוחד לנושא זכויות האדם.
* אפריל 2014 - שר התרבות האוסטרלי יחד עם משלחת תעשיינים ממדינתו.

== ייצוג ==
* אוסטרליה אינה מיוצגת בבחריין, הן בדרג השגרירות והן בדרג הקונסולרי. השגרירות המייצגת את אוסטרליה בבחריין היא זו הנמצאת בריאד, ערב הסעודית
* בחריין אינה מיוצגת באוסטרליה, הן בדרג השגרירות והן בדרג הקונסולרי.

== קישורים חיצוניים ==
* [http://dfat.gov.au/geo/bahrain/Pages/bahrain-country-brief.aspx Bahrain country brief], משרד החוץ והסחר של אוסטרליה (Department Of Foreign Affairs and Trade Of The Commonwealth Of Australia)
ברכת אבלים

ברכת אבלים היא כינוי לברכה שנתקנה על ידי חז"ל לאומרה בבית הקברות לאחר סיום קבורת המת. ברכה זו אינה נאמרת אלא אם יש שם עשרה אנשים (=מניין) מלבד האבלים. ברכה זו מכונה בתלמוד ברכת הרחבה<nowiki/>'. ברכה זו כוללת בתוכה מספר ברכות, ברכה אחת ברכת שבח לקב"ה, ברכה נספת לניחום האבלים, ברכה עבור המנחמים, וברכה נוספת כנגד עם ישראל.

לעיתים הכוונה בברכת אבלים, לתוספות שונות שתיקנו חז"ל להוסיף בברכת המזון בבית האבל כל שבעת ימי האבלות.

כיום לא נהגו כלל לברך ברכות אלו. 

== מקור ==
ברכה זו נזכרה במשנה במסכת מגילה 

ובתלמוד בבלי שם מובא: 

== נוסח הברכה ומקום הזכרתה ==
נוסח ברכה זו נזכרת בתלמוד במסכת כתובות, במעשה שאירע עם רב חייא בר אבא שהיה מלמד את בניו של ריש לקיש, כשמת בנו, עלה ריש לקיש לנחמו וביקש מרבי יהודה בר נחמני לומר: 

בתלמוד מבואר שברכה זו נאמרה לאחר הקבורה, וכן כל שבעת ימי האבילות, אם היו פנים חדשות - היינו אנשים שלא השתפפו בטקס הלוויה והקבורה. 

לדעת רש"י ברכה ראשונב פותחת בברוך אך שאר הברכות שאחריה אינם פותחות מדין ברכה הסמוכה לחברתה. אך יש שכתבו שאף הברכה הראשונה אינה פותחת בברוך. 

=== מנהג הברכה היום ===
ברכה זו אינה נוהגת היום. ולמעשה כתב בשיטה מקובצת שכבר בימי הגאונים לא נהגו לברך ברכה זו. וכך כתב הטור: .

== ברכת אבלים שבברכת המזון ==
כאמור מלבד ברכת הרחבה תיקנו חז"ל להוסיף כל שבעת ימי האבל ברכה נוספת בברכת המזון. ברכה זו היה האבל מוסיף בברכת המזון בתוך ברכת "הטוב והמטיב". 

בתלמוד במסכת ברכות הובאה ברייתא בה נחלקו תנאים בנוסח הברכה. לדעת תנא קמא יש להוסיף בברכה הרביעית של ברכת המזון 'הטוב והמטיב ודיין האמת', ואילו לדעת רבי עקיבא יש לומר 'דיין האמת בלבד'.

נוסח נוסף הובא שם בתלמוד בשם מר זוטרא:

נוסחים שונים של הברכה מופיעים בראשונים, כך הוא הנוסח המופיע בספר משנה תורה לרמב"ם, ובשולחן ערוך:

אמנם בחלק מהראשונים מופיע נוסח ארוך יותר, וכן הביא ברמ"א: 

יש שכתבו שתיקנו ברכה זו בברכה שלישית כשמגיע ל"ובנה ירושלים", שם יאמר: 
=== יחיד ===
בראשונים נחלקו האם ברכה זו נאמרת דווקא במנין או לא. מחלקותם תלויה בזיהוי אותה ברכה הנזכרת במסכת מגילה לאומרה בעשרה: ובתלמוד ביארו: .

יש מהראשונים שסבורים שברכת רחבה זו היא הברכה הנאמת בבית הקברות, והיא אכן צריכה עשרה, אך ברכת אבלים שבברכת המזון נאמרת גם כשאין עשרה. אמנם דעת התוספות ועוד, שהכוונה על ההוספות שמוסיפים בברכת המזון, שאין לאומרים כאשר אין שם עשרה גברים.

להלכה כתב בטור בשם אחד הגאונים שברכת אבלים מברכים בין אם יש שם עשרה ובין אם אין שם רק שלושה או אפילו כשמברך יחידי. אך הוסיף שלדעת רבינו מאיר גם ברכה זו צריכה עשרה.

=== זמן אמירתה ===
בכל שבעת ימי האבילות מוסיפין ברכה זו בברכת המזון. 

לעניין הוספת הברכה בשבת, כתבו הפוסקים שאם מברכים אנשים נוספים לא יוסיף ברכה זו מאחר שאין אבילות בפהרסיה. אמנם כשכל המסובים הן אבלים, צריכים להוסיף.

=== מנהגים נוספים ===
יבסדר רב עמרם כתב שגם בברכת הזימון יש לומר: "נברך מנחם אבלים שאכלנו משלו". והם אומרים: "ברוך מנחם...", והמברך חוזר כן. ואם יש עשרה יאמר: "נברך אלקינו מנחם...", והם עונים כן, וחוזר כן. הרמב"ן בספרו תורת האדם הכריע כדעתו. דעה זו אף הובאה בשולחן ערוך.

=== הברכה היום ===
בבאר הגולה כתב שלא ראה שנוהגים להוסיף בברכה זו בבתי אבלים, שייתכן שסמכו על דברי התוספות שברכת אבלים היא רק בעשרה. אמנם הברכי יוסף כתב שבמקומו אכן נוהגים בהוספות אלו בבתי אבלים. 

== לקריאה נוספת ==

* ניסן רובין, קץ החיים, טקסי קבורה ואבל במקורות חז"ל, פרק שמיני, עמ' 223

== קישורים חיצוניים ==
* 
* 

== הערות שוליים ==

אבלים
קטגוריה:פטירה ואבל ביהדות
סאנגיונג איסטנה

סאנגיונג איסטנה (באנגלית: SsangYong Istana, בקוריאנית: 쌍용 이스타나, בסינית: 雙龍・イスタナ) היא מכונית מסחרית מתוצרת יצרנית הרכב הקוריאנית סאנגיונג אשר יוצרה בין השנים 1995–2003.

בין השנים 2009–2014 יוצרה "סאנגיונג איסטנה" בסין.

דגם "סאנגיונג איסטנה" יוצר על בסיס דגם מרצדס-בנץ MB100, מתוצרת מרצדס-בנץ.

דגמי ה"סאנגיונג איסטנה" השתתפו בסדרות טלוויזיה וסרטים.

==תצורות==
* מסחרית.
*מיניבוס.
*אמבולנס.

==דגמים==
* "SsangYoung Istana Prime (E23)" (מבוסס על דגם "Mercedes-Benz 100" של מרצדס בנץ).
* "SsangYoung Istana Prime (OM661/662)" (מבוסס על דגם "Mercedes-Benz 100D").
* "SsangYoung Istana Super Prime/Omni (E23)" (מבוסס על דגם "Mercedes-Benz 140").
* "SsangYoung Istana Super Prime/Omni (OM662)" (מבוסס על דגם "Mercedes-Benz 140D").

==מאפיינים==
* דגם ה"סאנגיונג איסטנה" מבוסס על דגם "Mercedes-Benz MB100" שייצרה יצרנית הרכב הגרמנית מרצדס-בנץ, בין השנים 1981-1996.
* גוף קצר - אורך הדגם 4,890 מ"מ (9 מושבים, 12 מושבים)
* גוף ארוך - אורך הדגם 5,340 מ"מ (15 מושבים).
* 4 חלונות צד (2 מימין, 2 משמאל) (בנוסף ל-2 חלונות צד בתא הנהג (1 מימין, 1 משמאל).
* אופציה: 11 מושבים, סידור המושב הוא סידור עצמאי של 2-2-2-2-3 וניתן גם לסובב את המושב.
* סידור של 9 מושבים: 2-3-4, בנוסף להסדר 2-2-2-3.
* דלתות אחוריות - דלתות הזזה.

== תמונות ==
<gallery mode="packed" heights="130">
| "סאנגיונג איסטנה"
קובץ:20100829 ssangyong istana 2.jpg | "סאנגיונג איסטנה"
קובץ:20100829 ssangyong istana 1.jpg | "סאנגיונג איסטנה"
קובץ:SsangyongIstana.JPG | "סאנגיונג איסטנה"
קובץ:MB100 -140 - Istana.png | "סאנגיונג איסטנה"
קובץ:SsangYong Istana.jpg | "סאנגיונג איסטנה"
קובץ:Ssangyong istana 2.JPG | "סאנגיונג איסטנה"
קובץ:Ssangyong istana cropped.JPG | "סאנגיונג איסטנה"
</gallery>

<gallery mode="packed" heights="150">
קובץ:20040617서울특별시 대형재난대비 긴급구조 종합훈련 DSC 0026.JPG | "סאנגיונג איסטנה" - אמבולנס של רשות "Fire & Disaster Headquarters" (צולם בסיאול)
קובץ:2000년대 초반 서울소방 소방공무원(소방관) 활동 사진 1005.jpg | "סאנגיונג איסטנה" - אמבולנס של רשות "Fire & Disaster Headquarters" (צולם בסיאול)
| "סאנגיונג איסטנה" - אמבולנס של רשות "Fire & Disaster Headquarters" (צולם בסיאול)
| "סאנגיונג איסטנה" - אמבולנס של רשות "Fire & Disaster Headquarters" (צולם בסיאול)
</gallery>

==ראו גם==
* סאנגיונג
* סאנגיונג קירון
* סאנגיונג WZ
==לקריאה נוספת==
* [https://autos.mercadolibre.com.ar/ssangyong/istana/ "סאנגיונג איסטנה" - תמונות] (צולם בארגנטינה)

==קישורים חיצוניים==

* 
* 
* 

==הערות שוליים==

קטגוריה:כלי רכב שהושקו ב-1995
קטגוריה:מכוניות מסחריות
קטגוריה:מיניבוסים
קטגוריה:אמבולנסים
קטגוריה:כלי רכב המיוצרים בקוריאה הדרומית
איסטנה
יחסי אפגניסטן–יוון

יחסי אפגניסטן–יוון הם היחסים הדיפלומטיים הרשמיים שבין האמירות האיסלאמית של אפגניסטן לבין הרפובליקה ההלנית.

== ייצוג ==
* אפגניסטן מיוצגת ביוון על ידי שגרירות שהיא מחזיקה באתונה, בירת יוון.
* יוון אינה מיוצגת באפגניסטן, הן בדרג השגרירות והן בדרג הקונסולרי. השגרירות המייצגת את יוון נמצאת איסלמבאד, בירת פקיסטן.

== סקירה כללית ==

בשנת 2001, יוון, כחברה בארגון נאט"ו, הצטרפה לכוח הסיוע הביטחוני הבינלאומי ושלחה חיילים יוונים לאפגניסטן על מנת שילחמו כנגד טליבאן ואל-קאעידה. כמו כן, יוון תומכת בשמירת יחסי החוץ של אפגניסטן, בעיקר בין איראן ופקיסטן. היחסים הדיפלומטיים בין המדינות כוננו ב-2004. בדצמבר 2017, אפגניסטן פתחה את שגרירותה באתונה.

== יחסים כלכליים ==
* בשנת 2016, שווי הסחורה שיוצאה מיוון לאפגניסטן הגיעה לסך 4.74 מיליון דולר אמריקאי והיא כללה נפט מזוקק, אוטובוסים, טלפונים ועוד. באותה שנה, שווי הסחורה שיוצאה מאפגניסטן ליוון הגיעה לסך 7.35 אלף דולר אמריקאי והיא כללה טלפונים, מקרינים ושטחים.
* בשנת 2015, שווי הסחורה שיוצאה מיוון לאפגניסטן הגיעה לסך 677 אלף דולר אמריקאי והיא כללה משאיות, אוטובוסים, טלפונים, נפט מזוקק ועוד. באותה שנה, אפגניסטן לא ייצאה ליוון אף סחורה.

== הגירה ליוון ==
שר החוץ היווני, [[דימיטריוס דרוטס, נפגש עם שר החוץ של אפגניסטן, זלמאי רסול, ב -2010.]]מאז שהחלה המלחמה באפגניסטן בשנת 2001, חלה עלייה ניכרת בהגירת האפגנים ליוון. ככל שהמצב הביטחוני באפגניסטן החמיר, אלפי פליטים אפגנים נכנסו ליוון. ב-2016, אוכלוסיית האפגנים ביוון הוערכה ב-15,000 תושבים, שרובם חיים במחנות פליטים כגון מחנה הפליטים דיאבטה. ישנם כ-2000 אפגנים שהמתגוררים ביוון, רובם באתונה.

== הערות שוליים ==
פלגון מטראלס

פלגון מטראלס (ביוונית: Φλέγων ὁ Τραλλιανός; חי במאה ה-2 לספירה) היה סופר יווני ועבד משוחרר של הקיסר אדריאנוס.

== חיבוריו ==
על פי הסודא, המגדירה את פלגון "היסטוריון", חיבורו העיקרי היה ה"אולימפיאדות", קובץ היסטורי ב-16 ספרים, שכיסה את האולימפיאדות מזו הראשונה ועד האולימפיאדה ה-229 (776 לפנה"ס עד 137 לספירה), שמתוכו רק מספר פרקים נשתמרו בכרוניקון של אוסביוס מקיסריה, אצל פוטיוס ואצל גאורגיוס סינקלוס.
החיבור מוקדש לאדם בשם אלקיביאדס, אחד משומרי ראשו של הקיסר אדריאנוס.

שני חיבורים קטנים פרי עטו כן נשמרו:
* "על דברים נפלאים" - כולל סיפורים מגוחכים על נבואות ולידות מפלצתיות, אולם מספק מידע על אמונות טפלות עתיקות.
* "על אישים בעלי חיים ארוכים" - רשימה של איטלקים שעברו את גיל 100, שנלקחו ממפקדי האוכלוסין של האימפריה הרומית.

בסודא מיוחסים לפלגון חיבורים נוספים: תיאור של סיציליה ו"על אישים נפלאים ובעלי חיים ארוכים" בשמונה ספרים, על חגיגות הרומאים בשלושה ספרים, "על המקומות ברומא והשמות שהם נקראים בהם" ו"תקציר מנצחים אולימפיים" בשני ספרים, וחיבורים נוספים.

==התייחסות אל היהודים ==
הסודא מצטט קטע מתוך כתבי ההיסטוריון של הכנסייה פילוסטורגיוס (המחצית השנייה של המאה ה-4 עד המחצית הראשונה של המאה ה-5), שמציב את פלגון על אותו מישור עם ההיסטוריון הרומאי דיו קסיוס. נראה כי פילוסטורגיוס מביא את פלגון כעדות בקטע המסביר מדוע פסחו על ההיסטוריה של עליית הנצרות בחיבוריהם של היסטוריונים שכתבו על היהודים.

המכתב בהיסטוריה אוגוסטה המיוחס לפלגון שמתייחס אל היהודים, הוא ללא ספק זיוף.

== התייחסות אל ישו ==
התאולוג הנוצרי אוריגנס (המחצית הראשונה של המאה ה-3 לספירה) כתב בחיבורו "נגד קלסוס" , שפלגון הזכיר את ישו בספר ה-13 או ה-14 ב"דברי הימים" שלו. לדברי אוריגנס, פלגון "לא רק ייחס לישו ידע בדבר אירועים עתידיים (אם כי נפל לבלבול לגבי מספר דברים המתייחסים אל פטרוס כאילו התייחסו אל ישו), אלא אף העיד שהתוצאה תאמה לתחזיותיו" (של ישו). אוריגנס התייחס לתיאור של פלגון של ליקוי חמה מלווה ברעידות אדמה בזמן שלטונו של טיבריוס, (ככל הנראה זה של שנת 29 לספירה).

==קישורים חיצוניים==
* פוטיוס, ביבליותקה, [http://www.tertullian.org/fathers/photius_03bibliotheca.htm#97 קודקס 97] - על "דברי הימים" ו"רשימת המנצחים האולימפיים" של פלגון 
* סודא, פלגון – [http://www.stoa.org/sol-bin//search.pl?search_method=QUERY&login=&enlogin=&searchstr=phi,527&field=adlerhw_gr&db=REAL Suidas, s.v. Φλέγων] 

==הערות שוליים==

קטגוריה:היסטוריונים מן העת העתיקה
קטגוריה:סופרים יוונים
קטגוריה:מחברים כותבי יוונית
קטגוריה:אישים שחיו במאה ה-2
שון מלכה

שון מלכה (נולד ב-27 באפריל 1993) הוא כדורגלן ישראלי המשחק בעמדת הקשר.

==קריירה==
מלכה החל לשחק כדורגל במחלקת הנוער של הפועל תל אביב. ב-31 באוגוסט 2012 הושאל להפועל פתח תקווה מהליגה הלאומית, וב-14 בספטמבר 2012 ערך את הופעת הבכורה שלו בקבוצה, כשנכנס כמחליף בהפסד 0–2 למכבי אום אל-פחם. ב-17 במאי 2013 הבקיע את שער הבכורה שלו בקריירה, בניצחון 3–2 על הפועל בני לוד, ובסך הכל סיים את עונת 2012/2013 עם שער אחד ובישול אחד ב-14 הופעות בליגה הלאומית.

לקראת עונת 2013/2014 הוחזר לסגל הפועל תל אביב על ידי המאמן רן בן שמעון, וב-22 בספטמבר 2013 ערך את הופעת הבכורה שלו בליגת העל, כשנכנס כמחליף בניצחון 3–1 על מכבי פתח תקווה. עד תום העונה ערך בסך הכל 13 הופעות בליגת העל, בנוסף להופעה אחת בגביע המדינה. ב-17 ביולי 2014 ערך את הופעת הבכורה שלו במסגרות האירופיות, כאשר פתח בהרכב בהפסד 0–3 לאסטנה במוקדמות הליגה האירופית. הוא פתח בהרכב גם בניצחון 1–0 בגומלין, ובסך הכל בעונת 2014/2015 ערך 18 הופעות בכל המסגרות, מתוכן עשר הופעות בליגה.

ב-7 ביולי 2015 חזר להפועל פתח תקווה, אך לאחר שערך חמש הופעות ליגה בתחילת עונת 2015/2016 עבר ב-7 בינואר 2016 להפועל ראשון לציון, במדיה שיחק שנה וחצי עד תום עונת 2016/2017.

ב-11 ביולי 2017 חזר לליגת העל כאשר חתם בהפועל אשקלון. בעונת 2017/2018 ערך 21 הופעות בליגת העל, ובסופה ירדה הקבוצה לליגה הלאומית.

ב-23 באוגוסט 2018 חתם לשלוש שנים בבני יהודה תל אביב. יומיים לאחר מכן ערך את הופעת הבכורה שלו בקבוצה, כשנכנס כמחליף בהפסד 0–1 למ.ס. אשדוד. בסך הכל ערך 14 הופעות ליגה בעונת 2018/2019, ובסופה שוחרר מהמועדון.

ב-4 בספטמבר 2019 חתם במכבי יבנה מליגה א', אך כעבור שלושה חודשים עבר להפועל כפר שלם מאותה הליגה.

ב-26 בנובמבר 2020 חתם בהפועל ראשון לציון מהליגה הלאומית.

ב-19 בספטמבר 2022 חתם בהפועל כפר שלם מליגה א'. ב-24 בינואר 2023 חתם בצעירי טייבה.

ב-30 ביולי 2023 חתם לעונה אחת ב-מ.ס. כפר קאסם.בינואר 2024 חתם בסקציה נס ציונה.

==חיים אישיים==
מלכה גדל בבת ים. אחיו הצעיר, עמית מלכה, גם הוא כדורגלן.

==תארים==
;בני יהודה תל אביב
*גביע המדינה: 2018/2019

==קישורים חיצוניים==

* 

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני הפועל תל אביב
קטגוריה:כדורגלני הפועל פתח תקווה
קטגוריה:כדורגלני הפועל ראשון לציון
קטגוריה:כדורגלני הפועל אשקלון
קטגוריה:כדורגלני בני יהודה תל אביב
קטגוריה:כדורגלני מכבי יבנה
קטגוריה:כדורגלני הפועל כפר שלם
קטגוריה:בת ים: כדורגלנים
קטגוריה:בוגרי תיכון קוגל
קטגוריה:ישראלים שנולדו ב-1993
מטייה נסטאסיץ'

מטייה נסטאסיץ (בסרבית: Матија Настасић; נולד ב-28 במרץ 1993) הוא כדורגלן סרבי המשחק בעמדת הבלם בנבחרת סרביה.

==קריירת מועדונים==
נסטאסיץ' התחיל את הקריירה שלו בקבוצת הכדורגל של עיר הולדתו ולייבו ובגיל 15 הצטרף לקבוצת הנוער של פרטיזן בלגרד. בקיץ הושאל לטלאופטיק מהליגה הסרבית השנייה על מנת לצבור דקות משחק.

בקיץ חתם בפיורנטינה מהסרייה א' תמורת 4 מיליון אירו. תחילה התאמן עם קבוצת הנוער, אך עקב פציעות בקבוצה הבוגרת, הוא הצטרף אליה. ב-11 בספטמבר 2011 ערך את הופעת הבכורה שלו בקבוצה בניצחון 0–2 נגד בולוניה.

בקיץ חתם במנצ'סטר סיטי מהפרמייר ליג תמורת 24.4 מיליון אירו וכרטיס השחקן של סטפן סאביץ' שעשה את הדרך ההפוכה. ב-18 בספטמבר 2012 ערך את הופעת הבכורה שלו בקבוצה במשחק במסגרת ליגת האלופות נגד ריאל מדריד. ב-29 בספטמבר נסטאסיץ' ערך את הופעת הבכורה שלו בליגה האנגלית בניצחון 1–2 נגד פולהאם. בנובמבר זכה בתואר שחקן החודש. במאי נבחר לכדורגלן הצעיר של העונה. למרות זאת, בעונת חלה ירידה במעמדו ושיחק רק 13 משחקי ליגה.

ב-13 בינואר 2015 הושאל לשאלקה 04 מהבונדסליגה. שבועיים לאחר מכן ערך את הופעת הבכורה שלו בקבוצה בניצחון 0–1 נגד הנובר 96. ב-11 במרץ 2015 שאלקה רכשה את כרטיס השחקן שלו תמורת 12 מיליון אירו ונסטאסיץ' חתם בקבוצה ל-4 עונות.

ב-1 בספטמבר 2022 חתם במיורקה מליגת העל הספרדית.

==קריירה בינלאומית==
ב-29 בפברואר 2012 נסטאסיץ' ערך את הופעת הבכורה שלו בנבחרת סרביה.

==תארים==
; מנצ'סטר סיטי
*אליפות הפרמייר ליג: 
*גביע הפוטבול ליג: 

; אישיים
*שחקן העונה במנצ'סטר סיטי: 

==קישורים חיצוניים==

קטגוריה:כדורגלנים סרבים
קטגוריה:בלמי כדורגל סרבים
קטגוריה:כדורגלני פרטיזן בלגרד
קטגוריה:כדורגלני טלאופטיק
קטגוריה:כדורגלני פיורנטינה
קטגוריה:כדורגלני מנצ'סטר סיטי
קטגוריה:כדורגלני שאלקה 04
קטגוריה:כדורגלני מיורקה
קטגוריה:כדורגלני נבחרת סרביה
קטגוריה:ספורטאים סרבים באיטליה
קטגוריה:ספורטאים סרבים בספרד
קטגוריה:סרבים שנולדו ב-1993
רחל איידלסון

רחל איידלסון (בבלארוסית: Рахіль Эйдэльсон; נולדה ב-14 בנובמבר 1958 בויטבסק) היא שחמטאית סובייטית-בלארוסית ממוצא יהודי בדרגת רב-אמן לנשים.

נכון למרץ 2020, מדורגת במקום ה-12 מבין הנשים ובמקום ה-85 בדירוג הכללי בבלארוס לפי מד כושר.

==ביוגרפיה==
רחל איידלסון נולדה בויטבסק.

בשנת 1987 היא השתתפה באליפות ברית המועצות בשחמט לנשים וסיימה במקום הרביעי. בשנת 1988 היא סיימה במקום השני בתחרות בינלאומית בבלגרד.

איידלסון הייתה 8 פעמים אלופת בלארוס בשחמט (1985, 1989, 1993, 1995, 1997, 1998, 2003 ו-2004). שנים רבות היא הייתה חברה בנבחרת בלארוס בתחרויות שונות.

==קבלת דרגות בינלאומיות==
* 1988 - אמן בינלאומי לנשים
* 1995 - רב-אמן לנשים.

== רחל איידלסון באולימפיאדת השחמט ==
בין השנים 1994 ל-2004 השתתפה איידלסון ב-4 אולימפיאדות שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה|| מד כושר|| נקודות|| תוצאות|| %|| מקום
|-
| 1994||2 ||בלארוס|| 2215||5.5 מ-10||4+ 3= 3-||55.0|| 15 קבוצתי, 13 אישי
|-
| 1998||1 ||בלארוס|| 2315||5.5 מ-12||5+ 1= 6-||45.8|| 32 קבוצתי, 37 אישי
|-
| 2000||1 ||בלארוס|| 2360||3 מ-9||2+ 2= 5-||33.3|| 24 קבוצתי, 76 אישי
|-
| 2004||3 ||בלארוס|| 2268||7 מ-10||5+ 4= 1-||70.0|| 27 קבוצתי, 7 אישי
|}

==קישורים חיצוניים==

==הערות שוליים==

קטגוריה:שחמטאים יהודים סובייטים
קטגוריה:שחמטאים בלארוסים
קטגוריה:רבי אמנים לנשים
קטגוריה:ילידות 1958
הר אנווין

הר אנווין (באנגלית: Mount Unwin) הוא הר ברכסי המלכה אליזבת, בהרי הרוקי הקנדיים, בפרובינציית אלברטה שבקנדה, בשטח הפארק הלאומי ג'ספר. 

גובהו של ההר 3,268 מטרים מעל פני הים, והוא ההר ה-81 בגובהו באלברטה.
ההר מתנשא מעל סביבתו לגובה של 818 מטרים, והוא ההר ה-85 בהתנשאותו באלברטה.

==היסטוריה==
===הטיפוס על ההר===
הראשון שטיפס על ההר היה סידני אנווין (Sidney Unwin) בשנת 1908.
===מקור השם===
שמו של ההר ניתן לו על ידי מרי שאפר (Mary Schaffer) בשנת 1908, והוא נקרא על שם סידני אנווין.

==לקריאה נוספת==
<div class="mw-content-ltr">• Dave Birrell, [https://books.google.co.il/books?id=OaB-yf_MJXMC&pg=PA18&lpg=PA18&dq=%22Mount+Unwin%22&source=bl&ots=zNUB2X2Gfo&sig=981fIg0suSSez4guWm_ZiyuxeqY&hl=en&sa=X&ved=0ahUKEwi87d6Gz_3aAhUPPFAKHbfWAjs4ChDoAQhPMAg#v=onepage&q=%22Mount%20Unwin%22&f=false 50 Roadside Panoramas in the Canadian Rockies], P 18</div>

<div class="mw-content-ltr">• I.S. MacLaren, Michael Payne, Peter J. Murphy, PearlAnn Reichwein, Lisa McDermott, C. J. Taylor, Gabrielle Zezulka-Mailloux, Zac Robinson, Eric Higgs, [https://books.google.co.il/books?id=_2OnAgAAQBAJ&pg=PA172&lpg=PA172&dq=%22Mount+Unwin%22&source=bl&ots=85jgANmOvJ&sig=Tt8E2SdUi9wTuf4EhAVTgAZL0NE&hl=en&sa=X&ved=0ahUKEwi87d6Gz_3aAhUPPFAKHbfWAjs4ChDoAQhKMAc#v=onepage&q=%22Mount%20Unwin%22&f=false Culturing Wilderness in Jasper National Park], P 172</div>

<div class="mw-content-ltr">• Nicky L. Brink, Stephen R. Bown, [https://books.google.co.il/books?id=3C0nkzrG3tsC&pg=PT85&lpg=PT85&dq=%22Mount+Unwin%22&source=bl&ots=5WmV3KcNx2&sig=d9Sd9Ux9s0PPEH-v38V4K4xI-WQ&hl=en&sa=X&ved=0ahUKEwjU5ZKSz_3aAhUMJlAKHRxhCYY4FBDoAQgmMAA#v=onepage&q=%22Mount%20Unwin%22&f=false Forgotten Highways: Wilderness Journeys Down the Historic Trails]</div>

==קישורים חיצוניים==

* [https://bivouac.com//MtnPg.asp?MtnId=446 הר אנווין] באנציקלופדיית ההרים הקנדית
** [https://bivouac.com//MtnPg.asp?MtnId=446 קורות חייו של סידני אנווין] באתר אנציקלופדיית ההרים הקנדית
* [https://100famousmtnscanada.wordpress.com/2009/06/30/mount-unwin/ הר אנווין] באתר "מאה ההרים המפורסמים בקנדה"
* [https://mapcarta.com/24511788 תצלום לוויין של הר אנווין]
* [https://web.archive.org/web/20180511215316/https://www.peakware.com/peaks.php?pk=3467 הר אנווין] באתר peakware
* [http://www.peakbagger.com/peak.aspx?pid=4548 הר אנווין] באתר peakbagger
* [http://www.summitsearch.org/places/mount-unwin הר אנווין] באתר summitsearch
* [http://www.peakfinder.com/peaks/1441 הר אנווין] באתר peakfinder
* [http://www.summitsearch.org/photos/652-mount-unwin-and-mount-charlton-photo הר אנווין] באתר summitsearch (תצלום ההר המכוסה שלג, ומפת מיקום ההר)
* [http://www.sanmarkotravel.com/en/Vacations/Canada/Jasper_National_Park/Image_Jasper-National-Park_06.aspx תצלום הר אנווין] והר שארלטון
* [https://www.mountain-forecast.com/peaks/Mount-Unwin מזג אוויר עדכני בהר אנווין, לפי גבהים]
** [https://www.yr.no/place/Canada/Alberta/Mount_Unwin/ מזג אוויר עדכני עבור הר אנווין]
** [https://www.yr.no/place/Canada/Alberta/Mount_Unwin/statistics.html סטטיסטיקות מזג אוויר עבור הר אנווין]

==הערות שוליים==

אנווין
דליה ביבס

דליה ביבס-הררי (נולדה ב-11 באפריל 1945), היא מתעמלת וכדורסלנית עבר, פעמיים אלופת ישראל (1963 ו-1967). היא ייצגה את ישראל בשתי אליפויות עולם (פראג 1962 ודורטמונד 1966). נוסף לכך, היא רקדנית בלט קלאסי ומודרני בעלת סטודיו למחול.

== ביוגרפיה ==
ביבס נולדה וגדלה בירושלים. היא החלה לרקוד בלט קלאסי מגיל 4. הייתה רקדנית בלהקות מחול, מהטובות בארץ ובחו״ל, בסגנונות קלאסיֿ מודרני וג׳אז. סיימה את מגמת המחול באקדמיה בירושלים ואת בית הספר להוראת המחול באקדמיה. ביבס התאמנה בהתעמלות מכשירים בקבוצת הפועל ירושלים בהדרכתה של אגנס קלטי בווינגייט. היא הייתה אלופת ישראל בהתעמלות מכשירים ושימשה כמאמנת המחוננים בנבחרת ישראל. היא סיימה את המכללה האקדמית בווינגייט לחינוך גופני במגמת מחול ובנוסף סיימה את לימודי הפיזיותרפיה.

באליפות העולם שנערכה בפראג, צ'כוסלובקיה בשנת 1962 סיימה ביבס בתחרות הקבוצתית במקום 15.

באליפות ישראל שנערכה ביולי 1963 זכתה ביבס בתואר אלופת ישראל בהתעמלות בתוצאה של 69.1 נקודות, לפני רינה כהן מהפועל ירושלים (62 נקודות).

באליפות העולם שנערכה בדורטמונד, גרמניה בשנת 1966 סיימה אבלס בתחרות הקבוצתית במקום 16 ובתחרות הקרב רב אישי היא סיימה במקום 90 בתוצאה של 70.732 נקודות.

באליפות ישראל שנערכה בשנת 1967 זכתה ביבס במדליית זהב במשותף עם רות אבלס בתוצאה של 71.55 נקודות.

== חייה האישיים ==
בשנת 1966 נישאה ביבס לאלוף ישראל בהיאבקות משה ויינברג. השניים התגרשו, מספר שנים לפני שנרצח בטבח הספורטאים באולימפיאדת מינכן.

בשנת 1970 הקימה סטודיו למחול בשם "הסטודיו של דליה" הנמצע בחרות.

== תארים והישגים ==
* בשנת 1967 זכתה ביבס בתואר ספורטאית השנה בהתעמלות.

==קישורים חיצוניים==
* 

== הערות שוליים ==

קטגוריה:אלופות ישראל בהתעמלות
קטגוריה:כדורסלניות ישראליות
קטגוריה:בוגרות המכללה האקדמית בווינגייט
קטגוריה:בוגרי המכללה האקדמית בווינגייט
קטגוריה:ישראליות שנולדו ב-1945
קטגוריה:ישראלים שנולדו ב-1945
מיכאיל גורביץ' (שחמטאי)

מיכאיל גורביץ (ברוסית: Михаил Гуревич; נולד ב-22 בפברואר 1959 בחרקוב) הוא שחמטאי סובייטי-אוקראיני-בלגי ממוצא יהודי בדרגת רב-אמן.

נכון לנובמבר 2019, מדורג במקום הראשון בבלגיה לפי מד כושר.

==קורות חיים==
בשנת 1984 גורביץ' ניצח באליפות אוקראינה הסובייטית ובשנת 1985 הוא ניצח באליפות ברית המועצות בשחמט. הוא היה בשיאו בסוף שנות ה-80 - תחילת שנות ה-90 של המאה ה-20. בשנת 1989 הוא ניצח בתחרות בינלאומית באיטליה (הקדים את וסילי איוונצ'וק) ובשנת 1990 ניצח במוסקבה לצד אלכסנדר חליפמן ויבגני ברייב. בשנת 1989 הוא היה חבר בנבחרת ברית המועצות באליפות העולם בשחמט לנבחרות.

באליפות העולם בשחמט 2000 הוא דורג במקום ה-20 והודח בסיבוב השלישי. בשנת 2001 הוא ניצח באליפות בלגיה בשחמט. באליפות העולם בשחמט 2002 הוא דורג במקום ה-35 והודח בסיבוב השלישי. באליפות העולם בשחמט 2004 הוא דורג במקום ה-16 והודח בסיבוב השני. בשנת 2005 גורביץ' סיים במקום ה-8 בגביע פיד"ה. הוא העפיל לתחרות המועמדים בשנת 2007 והודח בסיבוב הראשון.

בתחילת המאה ה-21 גורביץ' היגר לטורקיה ובשנת 2006 זכה באליפות טורקיה בשחמט. גם כיום, אף על פי שהיגר חזרה לבלגיה, הוא מבקר בטורקיה ומאמן שם.

במשך שנים רבות הוא היה עוזרו של וישוואנתן אנאנד. גורביץ' נחשב למומחה להגנה צרפתית, הגנה הודית של המלכה והגנה נימצו-הודית.

== מיכאיל גורביץ' באולימפיאדת השחמט ==
בין השנים 1992 ל-2008 השתתף מיכאיל גורביץ' ב-3 אולימפיאדות שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה||מד כושר|| נקודות|| תוצאות|| %|| מקום
|-
| 1992||1 ||בלגיה|| 2635||7.5 מ-10||5+ 5= 0-||75.0|| 50 קבוצתי, 5 אישי
|-
| 2006||1 ||טורקיה|| 2643||7 מ-12||5+ 4= 3-||58.3|| 38 קבוצתי, 41 אישי
|-
| 2008||1 ||טורקיה|| 2634||3.5 מ-8||2+ 3= 3-||43.8|| 36 קבוצתי, 48 אישי
|}

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחמטאים יהודים סובייטים
קטגוריה:שחמטאים יהודים בלגים
קטגוריה:רבי-אמנים יהודים
קטגוריה:רבי-אמנים אוקראינים
קטגוריה:מחברי ספרי שחמט יהודים
קטגוריה:מאמני שחמט יהודים
קטגוריה:אלופי בלגיה בשחמט
קטגוריה:אלופי ברית המועצות בשחמט
קטגוריה:בלגים שנולדו ב-1959
קטגוריה:אוקראינים שנולדו ב-1959
הר שארלטון

הר שארלטון ׁ(באנגלית: Mount Charlton) הוא הר ברכסי המלכה אליזבת, בהרי הרוקי הקנדיים, בשטח הפארק הלאומי ג'ספר, בפרובינציית אלברטה שבקנדה.

גובהו של ההר 3,217 מטרים מעל פני הים. 

ההר מתנשא לגובה 197 מטרים מעל סביבתו.

==היסטוריה==
===הטיפוס על ההר===
הראשונים שטיפסו על ההר היו ו. ר. היינסוורת' (W.R. Hainsworth) ומ. מ. סטרומיה (M.M. Strumia)
===מקור השם===
שם ההר ניתן לו על ידי מרי שייפר בשנת 1911. ההר נקרא על שם ה. ר. שארלטון (H. R. Charlton), שהיה עובד של ה- Grand Trunk Pacific Railway, ומימן בשנת 1911 משלחת חקר לאזור אגם מאליין.

==לקריאה נוספת==
<div class="mw-content-ltr">• Dave Birrell, [https://books.google.co.il/books?id=OaB-yf_MJXMC&pg=PA18&lpg=PA18&dq=%22Mount+Unwin%22&source=bl&ots=zNUB2X2Gfo&sig=981fIg0suSSez4guWm_ZiyuxeqY&hl=en&sa=X&ved=0ahUKEwi87d6Gz_3aAhUPPFAKHbfWAjs4ChDoAQhPMAg#v=onepage&q=%22Mount%20Charlton%22&f=false 50 Roadside Panoramas in the Canadian Rockies], PP 15-16</div>
<div class="mw-content-ltr">• I.S. MacLaren, Michael Payne, Peter J. Murphy, PearlAnn Reichwein, Lisa McDermott, C. J. Taylor, Gabrielle Zezulka-Mailloux, Zac Robinson, Eric Higgs, [https://books.google.co.il/books?id=_2OnAgAAQBAJ&pg=PA172&lpg=PA172&dq=%22Mount+Unwin%22&source=bl&ots=85jgANmOvJ&sig=Tt8E2SdUi9wTuf4EhAVTgAZL0NE&hl=en&sa=X&ved=0ahUKEwi87d6Gz_3aAhUPPFAKHbfWAjs4ChDoAQhKMAc#v=snippet&q=%22Mount%20Charlton%20%22&f=false Culturing Wilderness in Jasper National Park], P 172</div>

==קישורים חיצוניים==
* [https://bivouac.com//MtnPg.asp?MtnId=447 הר שארלטון] באתר אנציקלופדיית ההרים הקנדית
* [http://www.peakbagger.com/peak.aspx?pid=4547 הר שארלטון] באתר peakbagger
* [http://www.peakfinder.com/peaks/250 הר שארלטון] באתר peakfinder
* [http://www.sanmarkotravel.com/en/Vacations/Canada/Jasper_National_Park/Moose_Lake/Image_Moose-Lake_12.aspx תצלום הר שארלטון] והר אנווין מאגם מאליין
* [https://web.archive.org/web/20180511215433/http://www.discoverjasper.com/SightsAttractions/Mountains/ הרי הפארק הלאומי ג'ספר]
* [https://mapcarta.com/24506136 תצלום לוויין] של הר שארלטון
* [https://www.yr.no/place/Canada/Alberta/Mount_Charlton/ מזג אוויר עדכני עבור הר שארלטון]
** [http://www.yr.no/place/Canada/Alberta/Mount_Charlton/statistics.html סטטיסטיקות מזג אוויר עבור הר שארלטון]

==הערות שוליים==

שארלטון
אטום (מחזה)

"אטום" הוא מחזה מאת מתי גולן שהועלה בשנת 2001 על ידי התיאטרון הקאמרי, בבימויו של עודד קוטלר. המחזה מתאר תרחיש אפוקליפטי שבמרכזו השתלטות חרדים קיצוניים על המדינה והובלתה לאבדון במטרה לקרב את ביאת המשיח.

שחקני ההצגה כללו את משה בקר בתפקיד הראשי של מאיר פלג, ראש הממשלה הנבחר, חגית דסברג כרחל, אשתו, ארז שפריר בתפקיד שאול, יד ימינו של ראש הממשלה הנבחר, אדוה עדני בתפקיד עיתונאית המקורבת לראש הממשלה הנבחר ואבי אוריה שגילם מנהל ערוץ טלוויזיה מסחרי. את המוזיקה למחזה חיבר אורי וידיסלבסקי.

==תמצית העלילה==
עלילת המחזה מתרחשת בשנת 2025. קבוצה של קיצונים דתיים מבקשת לקרב את הגאולה ואת ביאת המשיח באמצעות מלחמת גוג ומגוג שלאחריה יבוא המשיח. מנהיג הקבוצה הכריזמטי הורה לשתול אחד מתלמידיו בפוליטיקה הישראלית, על מנת שיבחר לתפקיד ראש ממשלת ישראל. אותו תלמיד התחזה לחילוני, התחתן עם חילונית והוליד ילדים. במקביל השתלב בפוליטיקה, טיפס אל מנהיגות מפלגה ונבחר לראשות הממשלה. במסגרת תפקידו זה הוא מוסמך להפעיל את הנשק הגרעיני של ישראל. הוא מתלבט האם לעשות זאת, כאשר מצוות הרב חזקה בעיניו. כאשר נמנע מלהפעיל את הנשק הגרעיני, הציבור החרדי רוצח אותו ואת אשתו ומשתמש בנשק הגרעיני כדי לחולל מלחמת עולם, על מנת לקרב את ביאת המשיח.

==הפולמוס סביב המחזה==
המחזה עורר פולמוס ציבורי רחב, וגרר ביקורת חריפה בקרב המגזר החרדי והדתי., העיתונאי דוד מרחב קשר בין המחזה לבין רעיונות אנטישמיים: "הטקסט של המחזה היה יכול להופיע בקלות על דפי 'דר שטירמר' ונראה כאילו הוא מתבסס על הקריקטורות המזוויעות משנות השלושים, של היהודי הנצלן, עם האף הארוך, כשמגן דוד ענוד על חולצתו". 

הסערה הובילה לדיון שנערך במליאת הכנסת, בעקבות הצעות לסדר היום של חברי הכנסת יגאל ביבי ומשה גפני. במהלך הדיון גפני טען שעלילת המחזה מנוגדת להלכה ולדברי חז"ל על ביאת המשיח, ושהמחזה מזכיר לו את הרעלת הבארות: "אמרו על היהודים: הם מרעילים בארות, הם לוקחים דם של ילד נוצרי כדי לאפות מצות בפסח". בדיון הוקראה תגובתו של שר המדע, התרבות והספורט, מתן וילנאי:
:

גולן הגן על הרעיון שביסוד המחזה ואמר כי "אם לא יעצרו את החרדים כעת, עלולה לקום קבוצה חרדית קיצונית שתשתלט על כלי הנשק של המדינה ותביא לשואה גרעינית". השחקן הראשי בהצגה הזדהה עם תפקידו באומרו: "במהלך ההצגה הדמות שלי אומרת שהגיע הזמן שאנחנו, החילונים, נתחיל להתנהג כמו רוב. ואני באמת חושב שאנחנו, חברי המחנה החילוני, אילמים. אנחנו מקבלים כמובן מאליו שהדתיים מקבלים כאן את כל ההחלטות, והגיע הזמן שנתעורר ונשמיע את קולנו."

ההצגה ספגה ביקורת אמנותית, כאשר מבקר התיאטרון מיכאל הנדלזלץ כתב במוסף התרבות של עיתון הארץ טור על ההצגה ובו כינה אותה "אופרת סבון פוליטית": 
:

אחרי שלושים וחמש הצגות בלבד, החליט התיאטרון הקאמרי להוריד את ההצגה, לאחר שספגה ביקורות שליליות גם מצד המבקרים על רמתה האמנותית. נעם סמל, מנכ"ל התיאטרון הקאמרי, הכחיש שהלחץ של גורמים דתיים וחרדים השפיע על ההחלטה, והאשים את המצב הביטחוני בזמן האינתיפאדה השנייה. בנוסף, אחת הטענות הייתה שלאחר שראו את ההצגה כ-20 אלף צופים, רובם הגדול מנויי התיאטרון, לא היה להצגה ביקוש מסחרי.

==קישורים חיצוניים==
* [http://www.habama.co.il/Pages/Event.aspx?Subj=1&Area=1&EventId=2153 אטום], באתר "הבמה"
* 
* 

==הערות שוליים==

קטגוריה:מחזות ישראליים
קטגוריה:חרדים בפוליטיקה הישראלית
גרגורי קיידנוב

גרגורי קיידנוב (ברוסית: Григорий Кайданов; נולד ב-11 באוקטובר 1959 בברדיצ'ב) הוא שחמטאי סובייטי-יהודי-אמריקאי בדרגת רב-אמן.

נכון לינואר 2019, מדורג במקום ה-27 בארצות הברית לפי מד כושר.

==קורות חיים==
גרגורי קיידנוב נולד בברדיצ'ב, בשנת 1960 המשפחה עברה לקלינינגרד. בגיל 6 הוא התחיל לשחק שחמט בהדרכת אביו. בהמשך, הוא התחיל ללמוד שחמט באופן מסודר במועדון הפיונירים בעיר. בשנת 1963 קיידנוב ניצח באליפות רוסיה הסובייטית בשחמט לגילאי 14. לאחר סיום בית הספר קיידנוב נסע למוסקבה והתחיל לימודי הנדסה במכון למהנדסי תחבורה.

עוד בהיותו בברית המועצות הוא השתתף במספר תחרויות בינלאומיות. בעקבות כך, בשנת 1987 הוענקה לו דרגת אמן בינלאומי ובשנת 1988 רב אמן.

בשנת 1991 קיידנוב ומשפחתו עברו לארצות הברית. בשנת 1992 הוא ניצח באליפות הפתוחה של ארצות הברית בשחמט. בשנת 1993 הוא נכלל בנבחרת ארצות הברית שזכתה באליפות העולם בשחמט לנבחרות.

== גרגורי קיידנוב באולימפיאדת השחמט ==
בין השנים 1996 ל-2006 השתתף גרגורי קיידנוב ב-6 אולימפיאדות שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה||מד כושר|| נקודות|| תוצאות|| %|| מקום
|-
| 1996||4 ||ארצות הברית|| 2580||7 מ-11||5+ 4= 2-||63.6|| 3 קבוצתי, 19 אישי
|-
| 1998||2 עת || ארצות הברית || 2625||5.5 מ-9||4+ 3= 2-||61.1|| 2 קבוצתי, 14 אישי
|-
| 2000||4 || ארצות הברית || 2619||5 מ-9||3+ 4= 2-||55.6|| 26 קבוצתי, 46 אישי
|-
| 2002||1 || ארצות הברית || 2646||4.5 מ-10||2+ 5= 3-||45.0|| 41 קבוצתי, 85 אישי
|-
| 2004||4 || ארצות הברית || 2611||8 מ-10||6+ 4= 0-||80.0|| 4 קבוצתי, 1 אישי
|-
| 2006||עת || ארצות הברית || 2603||5 מ-7||4+ 2= 1-||71.4|| 3 קבוצתי, 17 אישי
|}

==קישורים חיצוניים==

* 

==הערות שוליים==

קטגוריה:שחמטאים יהודים סובייטים
קטגוריה:שחמטאים יהודים אמריקאים
קטגוריה:רבי-אמנים יהודים
קטגוריה:מאמני שחמט יהודים
קטגוריה:אלופי ארצות הברית הפתוחה בשחמט
קטגוריה:אמריקאים שנולדו ב-1959